Infeksi virus papiloma manusa

**Infeksi virus papiloma manusa** ( **infeksi HPV** ) puniki kaawinang olih virus DNA saking kulawarga *[[Papillomaviridae]]*.  Akeh infeksi HPV sane ngawinang nenten wenten gejala lan 90% prasida ical spontan ring sajeroning kalih warsa.  Ring makudang-kudang kasus, infeksi HPV tetep wenten lan ngasilang kutil utawi lesi prakanker .  Makasami kutil punika kaawinang olih HPV. Lesi puniki, manut ring genah sane keni, nincapang resiko kanker serviks, vulva, vagina, penis, anus, cangkem, amandel, utawi kolongan.    Akeh kanker serviks sane sangkaning HPV, lan kalih strain – **HPV16** lan **HPV18** – ngawetuang 70% saking makasami kasus.   **HPV16** sane ngawinang 90% kanker orofaring positif HPV .  Pantaraning 60% lan 90% saking kanker sane lianan sane sampun kadaftar ring ajeng taler mapaiketan sareng HPV.  **HPV6** lan **HPV11** inggih punika penyebab umum kutil kelamin lan papilomatosis laring. 

Infeksi HPV puniki kaawinang olih *virus papiloma manusa*, virus DNA saking kulawarga virus papiloma.   Langkungan saking 200 soroh sampun katlatarang.   Individu prasida keni infeksi HPV sane lintang saking siki soroh,  lan gering puniki wantah kauningin keni ring manusa.   Lebih saking 40 soroh prasida nglimbak saking kontak seksual lan nginfeksi anus lan alat kelamin .  Faktor resiko infeksi sane terus-terusan olih jenis sane katular saking seksual minakadi yusa sane kari alit ring hubungan seksual kapertama, makudang-kudang pasangan seksual, ngroko, lan fungsi kekebalan tubuh sane kaon .  Soroh puniki ketahnyane kasebar antuk kontak langsung kulit-ke-kulit sane berkelanjutan, antuk seks vagina lan anal pinaka metode sane pinih umum.  Infeksi HPV taler prasida nglimbak saking ibu nuju bayi rikalaning mobot .  Nenten wenten bukti indik HPV prasida nglimbak saking barang-barang umum sekadi kursi toilet,  nanging soroh sane ngawinang kutil prasida nglimbak saking permukaan sekadi lantai.  HPV nenten kapademang olih hand sanitizer lan disinfektan umum, nincapang kemungkinan virus punika kagingsirang majalaran antuk agen infeksi sane nenten maurip sane kawastanin fomit. 

Vaksin HPV prasida nyegah soroh infeksi sane pinih sering.  Mangda pinih efektif, inokulasi patut kamargiang sadurung ngawitin aktivitas seksual, lan mawinan punika kaaptiang ring yusa 9-13 warsa.  Majeng ring alit-alit sane mayusa 9-14 warsa, efektivitas vaksinasi kalaporang wenten ring pantaraning 74% kantos 93%, tedun dados 12% kantos 90% majeng ring remaja sane mayusa 15-18 warsa.  Penyaringan kanker serviks, sekadi tes Papanicolaou ("pap smear"), utawi pemeriksaan serviks sesampun nganggen asam asetat, prasida mendeteksi kanker awal lan sel abnormal sane prasida ngalimbak dados kanker.  Penyaringan prasida ngamargiang perawatan ring pangawit sane ngasilang pikolih sane becikan.  Penyaringan sampun ngirangin akehnyane kasus lan akehnyane sane padem sangkaning kanker serviks.  Kutil kelamin prasida kaicalang antuk cara beku. 

Akeh pisan sabilang individu sane aktif seksual keni infeksi HPV ring makudang-kudang titik ring kahuripannyane.  HPV inggih punika infeksi sane pinih sering keni infeksi seksual (STI), ring sajebag jagat.  HPV sane resikonyane ageng ngawinang sawatara 5% saking makasami kanker ring sajebag jagat lan sawatara 37.300 kasus kanker ring Amerika Serikat nyabran warsa.  Kanker serviks inggih punika silih sinunggil kanker sane pinih sering kapanggihin ring sajebag jagat, sane ngawinang kirang langkung 604.000 kasus anyar lan 342.000 sane padem ring warsa 2020.  Sawatara 90% saking kasus anyar puniki miwah padem sangkaning kanker serviks kapanggihin ring panegara sane madue pikolih rendah miwah menengah.  Kirang langkung 1% saking jadma dewasa sane aktif seksual madue kutil kelamin.  Kasus kutil kulit sampun katlatarang ngawit saking jaman Yunani kuno, nanging durung ngantos warsa 1907 sane katentuang punika kaawinang olih virus. 

## Lis pustaka